Uredba Komisije (EGS) št. 1611/93

z dne 24. junija 1993

o uvrstitvi določenega blaga v kombinirano nomenklaturo

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 2658/87 [1] o carinski in statistični nomenklaturi ter o skupni carinski tarifi, nazadnje spremenjene z Uredbo Komisije (EGS) št. 1001/93 [2], in zlasti člena 9 Uredbe,

ker je zaradi zagotavljanja enotne uporabe kombinirane nomenklature, priložene navedeni uredbi, nujno treba sprejeti ukrepe v zvezi z uvrstitvijo blaga iz Priloge k tej uredbi;

ker Uredba (EGS) št. 2658/87 določa splošna pravila za razlaganje kombinirane nomenklature in se ta pravila uporabljajo tudi za vse druge nomenklature, ki delno ali v celoti temeljijo na njej ali ji dodajajo dodatne pododdelke in ki jih določajo posebne določbe Skupnosti, z namenom uporabe tarifnih ali drugih ukrepov v zvezi z blagovno menjavo;

ker se mora blago, poimenovano v stolpcu 1 v preglednici, ki je priloga k tej uredbi, v skladu z navedenimi splošnimi pravili uvrstiti v ustrezne tarifne oznake KN, ki so navedene v stolpcu 2, in sicer iz razlogov, navedenih v stolpcu 3;

ker je primerno, da se lahko, ob upoštevanju veljavnih ukrepov v Skupnosti v zvezi s sistemi dvojne kontrole ter predhodnim in naknadnim nadzorom Skupnosti nad tekstilnimi izdelki ob uvozu v Skupnost, v skladu z določbami iz člena 6 Uredbe Komisije (EGS) št. 3796/90 [3], nazadnje spremenjene z Uredbo (EGS) 2674/92 [4], imetnik v določenem obdobju še naprej lahko sklicuje na zavezujoče tarifne informacije o uvrstitvi blaga v kombinirano nomenklaturo, ki jih izdajo carinski organi držav članic in ki niso več v skladu s to uredbo, če je tak imetnik sklenil pogodbo, navedeno v točkah (a) ali (b) drugega odstavka člena 14 (3) Uredbe Sveta (EGS) št. 1715/90 [5];

ker so ukrepi, predvideni v tej uredbi, v skladu z mnenjem Odbora za nomenklaturo,

SPREJELA NASLEDNJO UREDBO:

Člen 1

Blago, poimenovano v stolpcu 1 priložene preglednice, je zdaj uvrščeno v kombinirano nomenklaturo v ustrezne tarifne oznake KN iz stolpca 2 navedene preglednice.

Člen 2

Ob upoštevanju veljavnih ukrepov v Skupnosti v zvezi s sistemi dvojne kontrole ter predhodnim in naknadnim nadzorom Skupnosti nad tekstilnimi izdelki ob uvozu v Skupnost se lahko v skladu z določbami iz člena 6 Uredbe Komisije (EGS) št. 3796/90 imetnik v obdobju 60 dni od začetka uporabe te uredbe še naprej sklicuje na zavezujoče tarifne informacije o uvrstitvi blaga v kombinirano nomenklaturo, ki jih izdajo carinski organi držav članic in ki niso več v skladu s to uredbo, če je tak imetnik sklenil pogodbo, navedeno v točkah (a) ali (b) drugega pododstavka člena 14 Uredbe (EGS) št. 1715/90.

Člen 3

Ta uredba začne veljati 21. dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 24. junija 1993

Za Komisijo

Christiane Scrivener

Članica Komisije

[1] UL L 256, 7.9.1987, str. 1.

[2] UL L 104, 29.4.1993, str. 28.

[3] UL L 365, 28.12.1990, str. 17.

[4] UL L 271, 16.9.1992, str. 5.

[5] UL L 160, 26.6.1990, str. 1.

--------------------------------------------------

PRILOGA

Poimenovanje | Tarifna oznaka KN | Utemeljitev |

(1) | (2) | (3) |

1.Kosi iz cevaste votkovne pletenine ali kvačkanega materiala, beljeni, iz različnih tekstilnih vlaken, grobo razrezani. Premer kosov je približno 65 cm, dolžina pa od 2,5 m do 6 m. Kosi, od katerih so nekateri zmečkani ali zgubani, so zloženi v bale. | 6002910060029210600293316002939960029900 | Uvrstitev opredeljujejo določbe splošnih pravil 1 in 6 razlaganje kombinirane nomenklature in besedilo tarifnih oznak KN 6002, 60029100, 600292, 60029210, 600293, 60029331, 60029399 in60029900 glede na sestavo. Teh tekstilnih proizvodov ni moč uvrstiti med krpe, ker niso ponošeni, umazani, raztrgani, majhnih velikosti ali primerni samo za pridobivanje vlaken, za proizvodnjo papirja ali plastike, izdelave materialov za poliranje ali kot krpe za brisanje v industriji. |

2.Lahko pleteno oblačilo (85 % poliamid, 15 % elastomerna preja), z ozkimi nastavljivimi naramnicami, namenjeno za pokrivanje telesa do koraka. Sprednji del oblačila je iz luknjičaste pletenine in ima elastiko okrog nog in na hrbtu. Korak oblačila, ima pleteno bombažno podlogo in se zapenja s tremi pritiskači. Zgornji del oblačila je podoben modrčku in ima žično oporo. (Glej sliko št. 525) | 62129000 | Uvrstitev opredeljujejo določbe splošnih pravil 1 in 6 za razlaganje kombinirane nomenklature in besedilo tarifnih oznak KN 6212 in 62129000. Glej tudi Pojasnjevalne opombe harmoniziranega sistema za tarifno številko 6212. |

+++++ TIFF +++++

|

--------------------------------------------------